Diari Oficial de la Generalitat Valenciana


Sumari del DOGV 8107, del 17-08-2017 (2017/6861)

Aprovació de l'informe ambiental i territorial estratègic pel procediment simplificat en la modificació puntual del Pla general, substitució d'ús rotacional al carrer de Joan Tonda Aragonés (zona ARH-3).
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6861


Data del document
:   20-07-2017

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * administració local
    * pla d'urbanisme

Aprovació de l'informe ambiental i territorial estratègic pel procediment simplificat en la modificació puntual del Pla general, substitució d'ús rotacional al carrer de Joan Tonda Aragonés (zona ARH-3). [2017/6861]  
Per mitjà d'aquest anunci, complint el que estableix l'article 51.7 de la LOTUP, es publica la resolució de l'Alcaldia número 2365 de 18 de juliol de 2017, que disposa en la part dispositiva el següent:  
  
  
«Resolc:  
Primer. Concloure que la modificació puntual del Pla general, substitució d'ús rotacional al carrer de Joan Tonda Aragonés (zona ARH-3), no té efectes significatius sobre el medi ambient.  
Segon. Resoldre favorablement l'informe ambiental i territorial informe ambiental i territorial estratègic en el procediment simplificat d'avaluació ambiental i territorial estratègica de la modificació puntual del Pla general, substitució d'ús rotacional al carrer de Joan Tonda Aragonés (zona ARH-3).  
Tercer. Donar compte del contingut de la resolució de l'informe ambiental i territorial estratègic pel procediment simplificat a totes les persones interessades que apareguen en la tramitació ambiental d'aquesta actuació, i incloure aquest informe en la documentació de l'instrument de planejament urbanístic a l'efecte de comunicar-lo tant a l'òrgan promotor com a l'òrgan substantiu.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Cinqué. Fer una declaració expressa del fet que la resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en la via contenciosa administrativa davant de l'acte que aprove l'instrument de planejament corresponent, cosa que no és cap inconvenient perquè puguen utilitzar-se els mitjans de defensa que s'estimen pertinents en dret.  
Sisé. Fer una declaració expressa del fet que l'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual del PGOU, que ens ocupa, en el termini màxim de quatre anys des que es publique. En aquests casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa»  
  
  
Cosa que faig pública als efectes oportuns.  
  
La Vila Joiosa, 20 de juliol de 2017.- L'alcalde: Andrés Verdú Reos.